Document ID: 32008D0731

ΑΠΌΦΑΣΗ ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ CHAD/4/2008
της 2ας Σεπτεμβρίου 2008
για τροποποίηση της απόφασης της Επιτροπής Πολιτικής και Ασφάλειας CHAD/1/2008 που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία και της απόφασης της Επιτροπής Πολιτικής και Ασφάλειας CHAD/2/2008 σχετικά με τη σύσταση της επιτροπής συνεισφερόντων για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία
(2008/731/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
την κοινή δράση 2007/677/ΚΕΠΠΑ του Συμβουλίου, της 15ης Οκτωβρίου 2007, για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία (1), και ιδίως το άρθρο 10 παράγραφος 2,
την απόφαση της Επιτροπής Πολιτικής Ασφάλειας CHAD/1/2008, της 13ης Φεβρουαρίου 2008, που αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία (2) και την απόφαση της Επιτροπής Πολιτικής Ασφάλειας CHAD/2/2008, της 18ης Μαρτίου 2008, σχετικά με τη σύσταση της επιτροπής συνεισφερόντων για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (3),
Εκτιμώντας τα ακόλουθα:
(1)
Κατόπιν των συστάσεων του διοικητή επιχειρήσεων της ΕΕ και της στρατιωτικής επιτροπής της Ευρωπαϊκής Ένωσης για τη συνεισφορά της Δημοκρατίας της Κροατίας, η συνεισφορά της Δημοκρατίας της Κροατίας θα πρέπει να γίνει αποδεκτή.
(2)
Σύμφωνα με το άρθρο 6 του πρωτοκόλλου σχετικά με τη θέση της Δανίας το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την υλοποίηση αποφάσεων και δράσεων της Ευρωπαϊκής Ένωσης οι οποίες έχουν επιπτώσεις στην άμυνα,
ΑΠΟΦΑΣΙΖΕΙ:
Άρθρο 1
Το άρθρο της απόφασης της Επιτροπής Πολιτικής και Ασφάλειας CHAD/1/2008 αντικαθίσταται από το ακόλουθο κείμενο:
«Άρθρο 1
Συνεισφορές τρίτων χωρών
Μετά τις συσκέψεις συγκρότησης δυνάμεων και περαιτέρω διαβουλεύσεις, οι συνεισφορές της Δημοκρατίας της Αλβανίας, της Ρωσικής Ομοσπονδίας και της Δημοκρατίας της Κροατίας γίνονται αποδεκτές για τη στρατιωτική επιχείρηση της ΕΕ στη Δημοκρατία του Τσαντ και στην Κεντροαφρικανική Δημοκρατία.»
Άρθρο 2
Το παράρτημα της απόφασης της Επιτροπής Πολιτικής και Ασφάλειας CHAD/3/2008, της 28ης Μαΐου 2008, αντικαθίσταται από το ακόλουθο κείμενο:
«ΠΑΡΑΡΤΗΜΑ
ΚΑΤΑΛΟΓΟΣ ΤΩΝ ΤΡΙΤΩΝ ΚΡΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΑΡΑΓΡΑΦΟΣ 1
-
Η Δημοκρατία της Αλβανίας
-
Η Ρωσική Ομοσπονδία
-
Η Δημοκρατίας της Κροατίας.»
Άρθρο 3
Η παρούσα απόφαση αρχίζει να ισχύει την ημέρα της έκδοσής της.
Βρυξέλλες, 2 Σεπτεμβρίου 2008.

Labels: 18
15
5